**ข่าวประชาสัมพันธ์** 14 กุมภาพันธ์ 2022

**เอสซีจี ต่อยอดแคมเปญ “SCG for Smart Living, Smart City” ส่ง 2 กิจกรรมสร้างประสบการณ์ผู้บริโภค**

**ชวนท่องสมาร์ทซิตี้จำลองบนโลกออนไลน์ และชมนิทรรศการเพื่อบ้านยุคใหม่ ‘อยู่ได้อยู่ดี’**

*สัมผัสนวัตกรรมบ้าน ที่อยู่อาศัย และสิ่งปลูกสร้าง ที่ตอบโจทย์การใช้ชีวิตที่ดีขึ้นในทุกวัน*

**กรุงเทพฯ – “เอสซีจี” ตอกย้ำความมุ่งมั่นในการช่วยยกระดับคุณภาพชีวิตและการอยู่อาศัยของทุกคนให้ดียิ่งขึ้นอย่างยั่งยืน ต่อยอดแคมเปญ “SCG for Smart Living, Smart City นวัตกรรมเพื่อทุกวันที่ดีกว่า” ด้วย 2 กิจกรรมน่าสนใจ “SCG SMART CITY” เมืองจำลองบนโลกดิจิทัลที่ทุกคนจะได้พบกับนวัตกรรมเพื่อการอยู่อาศัย และเทคโนโลยีใหม่ๆ ของเอสซีจีที่มุ่งสร้างประสบการณ์ ผ่านการท่องเว็บ** [**scgsmartcity.com**](https://scgsmartcity.com/) **และ** “**DWELL WELL อยู่ได้อยู่ดี” นิทรรศการเพื่อบ้าน และที่อยู่อาศัยที่ตอบวิถีชีวิตยุค Now Normal จัดขึ้น****บริเวณชั้น 1 SCG Home Experience เพื่อให้ทุกคนมาค้นหาแรงบันดาลใจ มาพบนวัตกรรมและโซลูชันใหม่ๆ ที่ตอบโจทย์การใช้ชีวิตในปัจจุบันและวันข้างหน้า สามารถร่วมกิจกรรมทั้ง 2 รูปแบบนี้ได้ตั้งแต่วันนี้เป็นต้นไป โดยไม่เสียค่าใช้จ่าย**

**นางสาวปรวรรณ มหัทธนะสุข Customer and Brand Management Director กลุ่มธุรกิจซีเมนต์และผลิตภัณฑ์ก่อสร้าง เอสซีจี** เปิดเผยว่า “ในฐานะผู้นำนวัตกรรม (Innovation Leader) เอสซีจีมุ่งสร้างสรรค์นวัตกรรมสินค้า บริการ และโซลูชันด้านการก่อสร้างและการอยู่อาศัยทุกรูปแบบ ควบคู่ไปกับการสร้างประสบการณ์ และส่งเสริมการมีส่วนร่วมระหว่างแบรนด์กับผู้บริโภคมาโดยตลอด ล่าสุดนำแนวคิด SCG for Smart Living, Smart City มาต่อยอดเป็น Activation ในรูปแบบออนไลน์ และออนกราวด์ ด้วยการสร้าง**เว็บ SCG SMART CITY** ซึ่งถือเป็นก้าวแรกในการจัดกิจกรรมสร้างประสบการณ์ด้านที่อยู่อาศัยในรูปแบบ Gamification และจัดนิทรรศการเพื่อบ้าน **DWELL WELL อยู่ได้อยู่ดี** เพื่อให้ทั้ง 2 กิจกรรมเป็นแหล่งให้ความรู้ สร้างประสบการณ์และแรงบันดาลใจด้วยนวัตกรรมและโซลูชันเพื่อบ้าน ที่อยู่อาศัย และการก่อสร้างให้กับผู้บริโภค และสามารถนำไปประยุกต์ใช้ในการปรับบ้าน และอาคารต่างๆ ให้สอดรับกับการอยู่อาศัยในยุคที่ต้องเผชิญกับปัญหาต่างๆ มากมาย ทั้งปัญหาด้านสภาพแวดล้อม มลภาวะ รวมถึงสถานการณ์โควิด-19 ที่ยังคงยืดเยื้อ เพื่อปรับบ้านให้ตอบโจทย์คุณภาพชีวิตที่ดีในวันนี้”

**ออกเดินทางสู่ SCG SMART CITY เมืองจำลองบนโลกออนไลน์**

เอสซีจี สร้างสรรค์ Smart City เมืองจำลองในรูปแบบ Gamification ที่เปิดโอกาสให้ทุกคนเข้ามาลองสวมบทบาทเป็นสมาชิกของเมือง ผ่านตัวตนเสมือน (Avatar) ที่ตรงกับตัวคุณที่สุด เพื่อออกเดินทางสำรวจนวัตกรรมสินค้า และโซลูชันจาก SCG ที่จะช่วยตอบโจทย์ความต้องการของไลฟ์สไตล์ในปัจจุบัน ภายใต้พื้นที่ใช้สอยที่แตกต่างหลากหลาย พร้อมทั้งเรียนรู้นวัตกรรมเพื่อชีวิตที่ดีขึ้น และนำมาต่อยอดเป็นแรงบันดาลใจในการสร้างบ้านในฝัน อีกทั้งยังสามารถสะสมแต้ม เพื่อแลกสิทธิประโยชน์ และรางวัลต่างๆ ผ่านขั้นตอนการเล่นง่ายๆ ดังนี้

* ขั้นตอนที่ 1: เริ่มต้นสร้าง Avatar ใบแบบของคุณ เพียงตอบคำถามเกี่ยวกับเรื่องที่คุณให้ความสำคัญผ่านการอยู่อาศัย
* ขั้นตอนที่ 2: เริ่มต้นเดินทางสู่ SCG SMART CITY โลกเสมือนจริงของเมืองในฝัน เพียงคลิกเข้าสู่สถานที่ที่คุณสนใจ เพื่อค้นหานวัตกรรมที่ตอบโจทย์การอยู่อาศัยในพื้นที่ต่างๆ
* ขั้นตอนที่ 3: เมื่ออยู่ในหน้าสถานที่นั้นๆ แล้ว คลิกผลิตภัณฑ์ที่ซ่อนอยู่ เพื่อรับคะแนนสะสมไว้แลกของรางวัลที่ชื่นชอบ

Tip: คลิกผลิตภัณฑ์ต่างๆ ที่อยู่ใน SCG SMART CITY ให้ครบ เพื่อสะสมคะแนนสูงสุด รีบไปสะสมกันได้แล้วตั้งแต่วันนี้ [คลิก](https://scgsmartcity.com/)

A picture containing timeline

Description automatically generatedDiagram

Description automatically generated

**สัมผัสนวัตกรรมการอยู่อาศัยแบบ Smart Living ในนิทรรศการ DWELL WELL อยู่ได้อยู่ดี**

A picture containing text, indoor, pink

Description automatically generatedA picture containing text, indoor

Description automatically generatedA picture containing text, indoor

Description automatically generatedA picture containing text, indoor

Description automatically generatedDWELL WELL อยู่ได้อยู่ดี เป็นนิทรรศการที่สะท้อนปัญหาด้านการอยู่อาศัยในยุคปัจจุบัน ซึ่งเป็นที่มาของการนำนวัตกรรมเพื่อการอยู่อาศัย และโซลูชันต่างๆ จากเอสซีจี มาจัดแสดงไว้ในที่เดียว โดยมี 3 โซนหลักให้ได้ชม ได้แก่ *โซนที่ 1 เข้าใจบ้าน* ใช้เทคนิค Mapping ฉายภาพปัญหาต่างๆ ทั้งเรื่องสิ่งแวดล้อม สุขอนามัย รวมถึงที่อยู่อาศัย เพื่อให้ผู้เข้าชมตระหนักถึงปัญหา เข้าใจความต้องการ และเห็นช่องว่างระหว่างบ้านในฝันกับบ้านที่เป็นอยู่ *โซนที่ 2* *บ้านนี้…วิถีใหม่* พาไปส่องดูบ้าน และการอยู่อาศัยยุค Now Normal ที่ทุกคนเริ่มปรับตัว เพื่ออยู่ร่วมกับปัญหาต่างๆ ว่าบ้านของคนส่วนใหญ่เปลี่ยนแปลงไปอย่างไร และสุดท้าย*โซนที่ 3 Smart Living* ทุกคนจะได้ลองสัมผัส และเห็นภาพการนำนวัตกรรมสินค้า และโซลูชันของเอสซีจี มาใช้ เพื่อแก้ปัญหา หรือสร้างคุณภาพชีวิตที่ดีให้กับทุกคนในบ้าน โดยเชื่อว่านิทรรศการนี้จะส่งต่อแรงบันดาลใจในการสร้างและปรับปรุงบ้าน ผู้ที่สนใจสามารถเข้าชมนิทรรศการได้แล้วตั้งแต่วันนี้จนถึงเดือนกันยายน 2565 ที่บริเวณ ชั้น 1 SCG Home Experience เลียบทางด่วน-รามอินทรา

“เพราะเอสซีจี เชื่อว่าคุณภาพชีวิตและการอยู่อาศัยที่ดีนั้นต้องเริ่มวางแผนตั้งแต่วันนี้ จึงมั่นใจว่าทั้ง 2 กิจกรรมนี้ จะสามารถสร้างแรงบันดาลใจและประสบการณ์ให้กับผู้บริโภค รวมถึงดึงดูดให้คนรุ่นใหม่ และกลุ่มเป้าหมายมีความรู้ ความเข้าใจ และสามารถเลือกนวัตกรรมเพื่อก่อสร้างและการอยู่อาศัยต่างๆ ไปใช้ได้อย่างเหมาะสม และตอบความต้องการของแต่ละคนได้อย่างดีที่สุด รวมถึงช่วยตอกย้ำความมุ่งมั่นของเอสซีจีซีเมนต์และผลิตภัณฑ์ก่อสร้าง ที่มุ่งพัฒนานวัตกรรมเพื่อ ‘การเป็นอยู่ที่ดีกว่า’ ควบคู่ไปกับการดำเนินธุรกิจตามแนวคิด ESG (Environmental, Social, Governance) ซึ่งจะเป็นแนวทางที่จะมาช่วยยกระดับคุณภาพชีวิตของผู้คน ได้รับความสะดวกสบาย ปลอดภัย มีสุขอนามัยที่ดียิ่งขึ้น ไปพร้อมๆ กับการสร้างความยั่งยืนให้โลก สังคม และสิ่งแวดล้อม” **นางสาวปรวรรณ กล่าวปิดท้าย**

ผู้ที่สนใจสามารถติดตามข่าวสาร และสอบถามข้อมูลอื่นๆ เพิ่มเติมได้ที่ SCG HOME Contact Center 02-586-2222 หรือ [www.scgbuildingmaterials.com](http://www.scgbuildingmaterials.com) หรือ Facebook Page : SCG Brand

###

**สอบถามข้อมูลเพิ่มเติมกรุณาติดต่อ: เวิรฟ**

เพ็ญพิชชา เลิศชัยพร (แบม) โทร.085-110-7854 อีเมล์ [penpitcha.lertchaiporn@vervethailand.com](mailto:penpitcha.lertchaiporn@vervethailand.com)

พีรนุช โชคนาคะวโร (พริก) โทร.088-914-5449 อีเมล์ [peeranuch.choknakhawaro@vervethailand.com](mailto:peeranuch.choknakhawaro@vervethailand.com)